Urang Kulawi

Urang Kulawi atau juo katahui sabagai Urang To Kulawi  marupokan suku nan barasa dari provinsi Sulawesi Tengah, tapeknyo di Kabupaten Sigi nan 

masih masuak daerah Donggala. Wilayahnyo tamasuak Danau Kulawi, Danau Lindau, Dataran Gimpu, dan sakitar aliran sungai Koro nan alah dihuni dek nenek moyang nyo sajak maso jaman prajarah.  Suku ko marupokan suku nan tamasuak suku minoritas di provinsi Sulawesi Tengah nan mangumuahan manggunoan bahaso Moma dan kabanyakan maanuik agamo Kristen sajak tahun 1913. Adopun bukti daerah nan inyo tempati alah ditampuah sajak maso prajajarah adolah adonyo panamuan benda aregologis dari tradisi megalitik nan alah bausia labiah dari 3000 tahun. Benda-benda purbakala nan masih dapek ditamui di Kulawi adolah Batu Dakon, Bekas Kaki, Batu Lumpang, dan sebagainya.

Asal mulo Urang Kulawi 
Manuruik pakar etnografi lamo manyalassifikasi Suku Kulawi sabagai salah ciek bagian dari kalompok dari suku Toraja Barat. Kini ko estimasi jumlah panduduak Suku Kulawi adolah sakitar 50.000 jiwa. Manuruik legenda dari Suku Kulawi, inyo barasa dari Sigi dan Bora nan talatak di lembah Palu, provinsi Sulawesi Tengah. Dahulu ado surang tokoh dari daerah Bora jo pandikutnyo sadang pai baburu jo rombongannyo sampai ka daerah hutan-hutan di Gunong Momi. Sasudah panek baburu urang tu akhirnyo baistirahat di bawah ciek batang kayu nan awak sebut sabagai pohok kulawi. Sasudah mancaliak daerah nan ditumbuahan pohon Kulawi tu babuah, urang tu akhirnyo inyo mamutuihan untuak bamukim di sinan dan 

maagiah namo tampek jo suku awak surang yaitu Kulawi.

Urang Kulawi pado zaman Belando 

Pas tahun 1905 di bawah komando surang pahlawan dari Suku Kulawi banamo Towualangi atau nan jua takenal sabagai Taentorengke mangarah peparangan malawan pihak kolonial Balando. Sasudah kalah dari peparangan itu, akhirnyo pihak Kolonial Balando berkuasa dan mambuek daerah Kulawi manjadi sabuah daerah karajaan banamo Karajaan Kulawi pado tahun 1906. Setelah mambuek Karajaan Kulawi, pihak kolonial Balando juo maningkek Towualangi atau Taentorengke sabagai raja partamo Karajaan Kulawi dan masuak dataran Lindu dalam administrasi Karajaan kulawi. Raja dalam Suku Kulawi disabuik sabagai Magau atau Sangkala. Raja jo kaluarga tingga di dalam rumah adaik nan disabuik sabagai Sourja. Salain itu pado tahun 1908 pihak kolonial Balando diresetelmen baliak manjadi 3 daerah pamukiman yaitu:

 Panduduak nan  tingga di pamukiman Paku Anca nan kemudian disatukan menjadi satu tempat bernama Anca.
 Panduduak nan tingga di pamukiman Wongkodomo dan Langko nan kemudian disatukan menjadi satu tempat bernama Langko.
 Panduduak nan tingga di pamukiman Olu, Palili, dan Luo nan kemudian disatukan menjadi satu tempat bernama Tomado.

Sasudah manyuruah resetelman pamukiman tu kamudian pihak kolonial Balando manunjuk Lakese sabagai kapalo kampuang ka 3 daerah pamukiman tu jo tugas pokok bantuak mambukak areal persawahan Langko dan mambangun rumah sabagai tampek tingga panduduak di pamukiman baru tu. Ketua kampuang dalam Suku Kulawi disabuik sabagai To Tua Ngata sambia katurunan Rajo disabuik sabagai Maradika.

Ritua Rakeho jo Ratompo 
Ritual Rakeho marupokan salah ciek ritual ekstrim nan cukuik takenal dari Suku Kulawi. Ritual Rakeho marupokan ritual untuak maratakan gigi bagian ateh dan bawah jadi rata jo gusi dalam maagiah pertumbuangan dari maso kakanakan ka dewasa di kaum laki-laki Suku Kulawi.Salain itu, ritual Ratompo marupokan ritual untuak maratakan gigi bagian ateh dan bawah jadi rata jo gusi dalam maagiah pertumbuangan dari maso kanak-kanak ka dewasa di kaum padusi Suku Kulawi. Dalam proses kaduo ritual tu manggunoan bahaso Ntodea dan batujuan untuak maindari tajadiannyo hal nan indak diinginkan.

Adaik panikahan Urang Kulawi 
Adaik kawin di Suku Kulawi disabuik jo Pmemua nan biasonyo mangaluwakan waktu salamo duo hari. Pas malakuan ritual, kaduo padusi pakai baju adaik nan dibuek dari serat kulik pohon beringin nan masih diproses sacaro tradisional nan  disabuik jo Kumpe. Adapun rangkaian Pmemua tu antaro lain mode ko:

 Hari partamo dimulai jo Tari Raego, tarian tradisional khas Suku Kulawi jo lantunan syair-syair kuno untuak marajuikan pamajikan laki-laki. Rasul jo tokoh adat mamakai laki-laki tu ka arah pintu mamakai padusi nan pintu ta Tutui tu hinggan tu mahentakkan kaki sabanyak tigo kali. Sasudah mandanga sado Hema Hangami (siap dari lua?) baru mangadoan laki-laki manyembut namonyo langkok. Sasudah tu baru pintu tabukak luju disambut jo taburan nasi kuning ka arah kapalo sang mambalua laki-laki luju dilanjuikan jo ritual makan kapua sirih nan dilanjuikan jo makan basamo-samo.
 Hari kaduo dilanjutkan jo ritual Mojunu nan artinyo ritual untuak mambarasiahan diri sabalun menjalani mahligai rumah tangga nan kamudian dilanjutkan jo ritual mantime Bengka nan bantuak panambalian karbau nan bajalan di ateh pelepah daun pisang sabagai tanda tarimoan mamakai laki-laki ka mamakai padusi.

Zona suaka Urang Kulawi 
Tadapek 4 (ampek) pembagian Suaka atau zona adaik Urang Kulawi nan tadiri dari:

 Suaka Nu Mardika nan takenal sabagai Lambara marupokan kawasan nan khusus ditujuakan sabagai tampek baburuak, kadang juo digunoan sabagai kawasan untuak manggembalaan binatang. Ado babarapo tampek Nu Maradika mode Keratambe ( dakek Tomado), Walatana ( dakek Langko), Bamba ( dakek paku), Tongombone ( dakek Olu), Bulu Jara ( dakek Tomado), Kana ( dakek Luo/Palili), dan Malapi ( dakek Tomado).

 Suku Ngata nan kawasannyo dibandiangan daerah daerah daerah adat Lindu lainnyo dibatasi jo puncak-puncak gunuang.

 Suaka Ntode atau Ntodea nan kawasannyo bantuak pamukiman atau sabagai lahan-lahan patanian. Hak pamakaian di Suaka Ntodea dibatasi jo hak-hak parorangan (privat individual) mode ombo atau larangan mambunuah pokok Enau. Hak privit individua tu dilahia pas surang mambukak Pangale (hutan perawan) untuak dijadian ladang. Dahulu sistem paladangan nan dipakai Suku Kulawi adolah sistem paladangan baotasi nan artinyo siap manjaga sabuah ladang salamo duo tau tigo musim kamudian diistirahaakan (Ngura) dan mambukak ladang di tampek lain (Taluboo). Lahan nan alah dibuka nantinyo ka manjadi punyo si pambuka Pangale tu.

 Suaka Nu Wiata. Wiata dalam Bahasa Lindu aratinyo makhluk halus atau roh. Suaka Nu Wiata marupokan kawasan nan mutlak sabagai kawasan nan indak buliah dirusak karano marupokan kawasan hutan konservasi nan kalau malangga ka mandapekan sanksi adaik nan barek. Kagiatan nan marusak antaro lain masuak ka dalam hutan dan menebang hutan. Suku Kulawi picayo kalau arwah atau roh urang nan alah mati dunia sabananyo mandiami daerah-daerah tatantu, tu inyo ka baliak ka tampek sanak kaluarga di waktu-waktu tatantu bantuak pas upacaro adat panen.

Macam-macam Tarian Raego 
Tari Raego marupokan tarian khas tradisional Suku Kulawi. Lagu pangiring untuak Tari Raego biasonyo dinyanyian dalam tempo Presto, de Marcia, Forte, dan Con Brio nan sasuai jo temo patriotik dan heroik. Vocal pangiring lagu ko disabuik jo Manoulia sambia syair dan liriknyo disabuik jo Oila. Ado banyak jenis tarian Rego antaro lain sabagai iko:

 Raego Pangkasuwia untuak manyambuik tamu nan  baru datang.
 Raego Potinowu untuak upacaro saat pamberian maha dari mempelai laki-laki
 Raego Puncumania untuak upacaro khitanan
 Raego Pobalai untuak upacaro pernikahan
 Raego Vunca untuak upacaro manyambuik hasil panen
 Raego Tarade untuak upacaro manyambuik hasil panen nan memuaskan
 Raego Poparoma untuak upacaro kamatian manjalang hari tarakhia
 Raego Bobongka Ombo untuak upacaro memperingati 7 hari kematian bangsawan
 Raego Popatunahou untuak upacaro mendirikan rumah nan  baru
 Raego Pantaka untuak upacaro manyambuik para pahlawan nan  baru pulang dari medan parang
 Raego Mpainu untuak upacaro mandi bagi para pahlawan nan  akan berangkat ke medan parang
 Raego Popowata untuak upacaro saat menunggu datangnya jenazah.

Rujuakan 

Suku banso di Indonesia